รู้สึกใจสั่น หัวใจเต้นเร็ว เหนื่อยง่าย เวลาเดินไกลๆ มากกว่าปกติค่ะ เคยตรวจ Hp 140 ขณะพัก คุณให้ทานยา Propranolol จากนั้นดีขึ้น ตอนนี้กลับมาเป็นอีก ควรไปพบแพทย์มั้ยคะ และอยากรู้ว่า เป็นอะไร
สวัสดีค่ะอาการใจสั่น หัวใจเต้นเร็ว รู้สึกเหนื่อยง่ายมากขึ้นเวลาเดินไกลๆดังกล่าวมา อาจมีสาเหตุมาจาก หัวใจเต้นผิดจังหวะ หัวใจขาดเลือดจากหลอดเลือดหัวใจอุดตัน หัวใจวายอาจมีอาการนอนราบไม่ได้ ตัวบวม ขาบวม หรือมีภาวะไทรอยด์ทำงานมากผิดปกติ โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อยได้ หรืออาจเป็นจากความเครียด ความกังวลมากระตุ้นให้มีอาการ แต่ถ้าสัมพันธ์กับการออกแรงจริงก็คิดถึงได้น้อยจากที่กล่าวมา ในเบื้องต้นควรจะต้องพักการใช้งาน งดการทำงานหนักๆ ถ้ามีอาการให้นั่งพัก พักผ่อนและดื่มน้ำให้เพียงพอ และหากมีอาการเหนื่อยมากขึ้นเรื่อยๆ ไอมาก มีไข้ เจ็บแน่นหน้าอกร่วมด้วย ควรกลับไปพบแพทย์เพื่อตรวจซ้ำอีกครั้ง ยา propranolol เป็นยาที่ช่วยรักษาภาวะหัวใจเต้นผิดจังหวะ หรือหัวใจเต้นเร็วผิดปกติจากความตื่นเต้น ความกังวลได้ แต่หากมีสาเหตุอื่นๆ ก็ควรต้องได้รับการรักษาตามสาเหตุต่อไป